

**ประกาศองค์การบริหารส่วนตำบลท่าไร่**

**เรื่อง ราคาประเมินทุนทรัพย์ของที่ดินและสิ่งปลูกสร้าง อัตราที่จัดเก็บ และรายละเอียดอื่นที่จำเป็น**

**ในการจัดเก็บภาษีที่ดินและสิ่งปลูกสร้าง ประจำปี ๒๕๖๓**

**ตามมาตรา 39 แห่งพระราชบัญญัติภาษีที่ดินและสิ่งปลูกสร้าง พ.ศ. 2562**

..................................................

 อาศัยอำนาจตามความในมาตรา 39 แห่งพระราชบัญญัติภาษีที่ดินและสิ่งปลูกสร้าง พ.ศ. ๒๕๖๒ และ กฎกระทรวงกำหนดหลักเกณฑ์และวิธีการประกาศราคาประเมินทุนทรัพย์ อัตราภาษีและรายละเอียดอื่นในการจัดเก็บภาษีที่ดินและสิ่งปลูกสร้าง พ.ศ. 2562 ให้องค์กรปกครองส่วนท้องถิ่นประกาศราคาประเมินทุนทรัพย์ของที่ดินและสิ่งปลูกสร้าง อัตราภาษีที่จัดเก็บ และรายละเอียดอื่นที่จำเป็นในการจัดเก็บภาษีในแต่ละปี ณ สำนักงานหรือที่ทำการขององค์กรปกครองส่วนท้องถิ่นก่อนวันที่ 1 กุมภาพันธ์ของปีนั้น ซึ่งรัฐมนตรีว่าการกระทรวงมหาดไทย เห็นชอบให้ขยายกำหนดเวลาดำเนินการภายในเดือนมิถุนายน 2563 ตามมาตรา 14 แห่งพระราชบัญญัติภาษีที่ดินและสิ่งปลูกสร้าง พ.ศ. ๒๕๖๒

 บัดนี้ องค์การบริหารส่วนตำบลท่าไร่ จึงได้จัดทำ**ประกาศราคาประเมินทุนทรัพย์ของที่ดินและสิ่งปลูกสร้างในเขตองค์การบริหารส่วนตำบลท่าไร่ โดยมีราคาประเมินทุนทรัพย์ของที่ดินและสิ่งปลูกสร้าง (ภ.ด.ส. 1) แนบท้ายประกาศนี้**  พร้อมนี้ ให้ผู้เสียภาษีชำระภาษีตามแบบแจ้งประเมินภาษีภายในเดือน สิงหาคม 2563 หากเห็นว่าการประเมิน ไม่ถูกต้อง มีสิทธิยื่นคำร้องคัดด้านต่อผู้บริหารท้องถิ่นเพื่อพิจารณาทบทวนตามแบบ ภ.ด.ส. 10 ภายในสามสิบวัน นับแต่วันที่ได้รับแจ้งการประเมิน และหากผู้บริหารท้องถิ่นไม่เห็นชอบกับคำร้องคัดค้านนี้ให้มีสิทธิอุทธรณ์ ต่อคณะกรรมการพิจารณาอุทธรณ์การประเมินภาษีโดยยื่นอุทธรณ์ต่อผู้บริหารท้องถิ่นภายในสามสิบวันนับแต่ วันที่ได้รับหนังสือแจ้ง และกรณีไม่เห็นด้วยกับคำวินิจฉัยอุทธรณ์มีสิทธิฟ้องเป็นคดีต่อศาลภายในสามสิบวัน นับแต่วันที่ได้รับแจ้งคำวินิจฉัยอุทธรณ์ ทั้งนี้ ตามมาตรา ๗๓ และมาตรา ๘๒ แห่งพระราชบัญญัติภาษีที่ดินและสิ่งปลูกสร้าง พ.ศ. ๒๕๖๒

 ฉะนั้น จึงแจ้งให้ผู้เสียภาษี ตรวจสอบ**ราคาประเมินทุนทรัพย์ของที่ดินและสิ่งปลูกสร้าง(ภ.ด.ส.1) ตามบัญชีแนบท้ายประกาศนี้ เฉพาะในเขตองค์การบริหารส่วนตำบลท่าไร่**  และหรือเว็บไซต์องค์การบริหารส่วนตำบลท่าไร่ <http://www.tharai.go.th/> หากมีข้อสงสัย สอบถามได้ที่ งานจัดเก็บรายได้ กองคลัง องค์การบริหารส่วนตำบลท่าไร่ **075-466263-4** ในวันและเวลาราชการ

 รายละเอียดราคาประเมินทุนทรัพย์ของที่ดินและสิ่งปลูกสร้าง (ภ.ด.ส.1) แนบท้ายประกาศนี้

          จึงประกาศให้ทราบโดยทั่วกัน

 ประกาศ ณ วันที่ 15 เดือนพฤษภาคม พ.ศ. ๒๕63

 

 (นายพิพัฒน์ ทุมรัตน์)

 นายกองค์การบริหารส่วนตำบลท่าไร่

****

ประกาศองค์การบริหารส่วนตำบลท่าไร่.

เรื่อง ประกาศบัญชีกำหนดราคาประเมินทุนทรัพย์ที่ดินและสิ่งปลูกสร้าง ของกรมธนารักษ์ เพื่อใช้สำหรับคำนวณภาษีที่ดินและสิ่งปลูกสร้าง ประจำปี ๒๕๖๓

-------------------------------------

 อาศัยอำนาจตามความในมาตรา 35 และมาตรา 36 แห่งพระราชบัญญัติภาษีที่ดินและสิ่งปลูกสร้าง พุทธศักราช 2562 กำหนดให้กรมธนารักษ์หรือสำนักงานธนารักษ์พื้นที่ แล้วแต่กรณี ส่งบัญชีกำหนดราคาประเมินทุนทรัพย์ที่ดินและสิ่งปลูกสร้าง ตามมาตรา 35 ให้แก่องค์กรปกครองส่วนท้องถิ่น นั้น

องค์การบริหารส่วนตำบลท่าไร่ จึงขอประกาศบัญชีกำหนดราคาประเมินทุนทรัพย์ที่ดิน

และสิ่งปลูกสร้าง ของกรมธนารักษ์ เพื่อใช้สำหรับคำนวณภาษีที่ดินและสิ่งปลูกสร้าง ประจำปี ๒๕๖๓

 ประกาศ ณ วันที่ 15 เดือนพฤษภาคม พ.ศ.2563



 (นายพิพัฒน์ ทุมรัตน์)

 นายกองค์การบริหารส่วนตำบลท่าไร่